2019. gada Noteikumi Nr.

Rīgā (prot. Nr. .§)

**Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”**

*Izdoti saskaņā ar*

*Eiropas Savienības struktūrfondu un*

*Kohēzijas fonda 2014.–2020. gada plānošanas perioda*

*vadības likuma 20. panta 6. un 13. punktu*

Izdarīt Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (Latvijas Vēstnesis, 2015, 4., 46., 119.nr.; 2016, 62., 169.nr.; 2017, 51.nr.; 2018, 49., 252.nr.) šādus grozījumus:

1. Papildināt noteikumus ar 3.3. un 3.4. apakšpunktu šādā redakcijā:

“3.3. persona, kurai atbilstoši narkologa atzinumam, ir alkohola, narkotisko vai psihotropo vielu vai uzvedības procesu atkarība;

3.4. persona, kurai ir iespējama alkohola, narkotisko vai psihotropo vielu vai uzvedības procesu atkarība, bet nav saņemts narkologa atzinums.”

2. Izteikt 4.2. apakšpunktu šādā redakcijā:

“4.2. līdz 2023. gada 31. decembrim:

4.2.1. iznākuma rādītājs – bezdarbnieki, tostarp ilgstošie bezdarbnieki (iesaistīti pasākumā), – 7 371, bet projekta iesniegumā plāno – 7 110;

4.2.2. rezultāta rādītājs – nodarbinātībā vai pašnodarbinātībā iesaistītie dalībnieki pēc aiziešanas (pēc pasākuma pabeigšanas) – 3 323, bet projekta iesniegumā plāno – 3 178;

4.2.3. rezultāta rādītājs – pasākuma dalībnieki izglītībā/apmācībā, kvalifikācijas ieguvē vai ir nodarbināti, tostarp pašnodarbināti sešu mēnešu laikā pēc dalības pasākumā, – 1 547, bet projekta iesniegumā plāno – 1 492.”

3. Izteikt 7. un 8. punktu šādā redakcijā:

“7. Pasākumam plānotais kopējais attiecināmais finansējums ir ne mazāks kā 49 877 179 *euro*, tai skaitā Eiropas Sociālā fonda finansējums – 42 395 602 *euro*, valsts budžeta finansējums – 5 726 181 *euro* un privātais līdzfinansējums, ko veido šo noteikumu 17.3.3. apakšpunktā minētās izmaksas, – ne mazāks kā 1 755 396 *euro*. Projekta iesniegumā kopējo attiecināmo finansējumu plāno ne mazāk kā 48 481 853 *euro* apmērā, tai skaitā Eiropas Sociālā fonda finansējumu – 41 209 575 *euro*apmērā, valsts budžeta finansējumu –5 600 749 *euro* apmērā un privāto līdzfinansējumu (darba devēju finansējumu) – ne mazāk kā 1 671 529 *euro* apmērā, paredzot iznākuma rādītāju un rezultāta rādītāju plānojumu atbilstoši šo noteikumu 4.1. un 4.2. apakšpunktā minētajam apjomam.

8. Maksimālais attiecināmais Eiropas Sociālā fonda finansējuma apmērs nepārsniedz 85 procentus no pasākumam pieejamā kopējā attiecināmā finansējuma un 88,1 procentu no pasākumam pieejamā publiskā attiecināmā finansējuma, kā arī nepārsniedz šo noteikumu [7. punktā](https://m.likumi.lv/ta/id/271411#p7) noteikto pasākumam pieejamā Eiropas Sociālā fonda finansējuma un valsts budžeta līdzfinansējuma maksimālo apmēru.”

4. Papildināt noteikumus ar 14.1 punktu šādā redakcijā:

„14.1 Finansējuma saņēmēja sadarbības partneris, īstenojot šo noteikumu 15.2.13. apakšpunktā minēto atbalstāmo darbību, ir Sociālās integrācijas valsts aģentūra (turpmāk – sadarbības partneris).”

5. Papildināt noteikumus ar 15.2.1 , 15.2.2 un 15.2.3 apakšpunktu šādā redakcijā:

„15.2.1 aktivizācijas pasākumi šo noteikumu 3.2.1. apakšpunktā minētajiem bezdarbniekiem:

15.2.11. individuālas psihologa konsultācijas;

15.2.12. motivācijas programma darba meklēšanai un sociālā mentora pakalpojumi bezdarbniekiem ar invaliditāti;

15.2.13. profesionālās piemērotības noteikšana bezdarbniekiem ar invaliditāti un prognozējamu invaliditāti;

15.2.2 atbalsta pasākumi šo noteikumu 3.3. un 3.4. apakšpunktā minētajiem bezdarbniekiem:

15.2.21. Minesotas 12 soļu programma;

15.2.22. emocionālā stresa terapija (kodēšana), ietverot ārsta narkologa konsultācijas, tai skaitā psihoterapeitisko metožu lietošana, suģestīvo terapiju un sensibilizējošo medikamentu terapiju;

15.2.23. narkologa atzinuma saņemšana šo noteikumu 3.4. apakšpunktā minētajiem bezdarbniekiem;

15.2.3 sabiedrības, tai skaitā darba devēju izpratnes veicināšana par bezdarbnieku aktivizācijas pasākumiem; ”.

6. Izteikt 15.3. apakšpunktu šādā redakcijā:

“15.3. projekta īstenošanas personāla un finansējuma saņēmēja darbinieku apmācība darbam ar šo noteikumu [3. punktā](https://m.likumi.lv/ta/id/271411#p3) minētajiem bezdarbniekiem un projekta īstenošanas personāla apmācība darba devēju piesaistei;”.

7. Izteikt 17.1. apakšpunktu un 17.2. apakšpunkta ievaddaļu šādā redakcijā:

“17.1. tiešās personāla izmaksas atbilstoši [Valsts un pašvaldību institūciju amatpersonu un darbinieku atlīdzības likumam](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums), izņemot virsstundas. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze:

17.1.1. finansējuma saņēmēja projekta īstenošanas personāla un vadības personāla atlīdzības izmaksas;

17.1.2. sadarbības partnera projekta īstenošanas personāla atlīdzības izmaksas šo noteikumu 15.2.13. apakšpunktā minētās atbalstāmās darbības īstenošanai;

17.2. šo noteikumu 3.1. un 3.2. apakšpunktā minētās mērķa grupas nodrošinājuma izmaksas:”.

8. Izteikt 17.3.1. apakšpunktu šādā redakcijā:

“17.3.1. ikmēneša dotācija darba devējam par šo noteikumu 3.1. un 3.2. apakšpunktā minētajiem bezdarbniekiem:

17.3.1.1. darba algām bezdarbniekiem;

17.3.1.2. darba vadītājam par bezdarbnieku darba vadīšanu;

17.3.1.3. valsts sociālās apdrošināšanas obligātās iemaksas no algas dotācijas daļas, ko finansējuma saņēmējs līdzfinansē par pasākumā iesaistītajiem bezdarbniekiem, ja darba devējs, kas noslēdzis līgumu par pasākuma īstenošanu, ir biedrība vai nodibinājums;”.

9. Izteikt 17.3.3.1 un 17.3.3.2. apakšpunktu šādā redakcijā:

“17.3.[3.1](https://m.likumi.lv/ta/id/271411#n3.1). darba algas daļa tādā apmērā, lai kopā ar dotāciju šo noteikumu [3.2. apakšpunktā](https://m.likumi.lv/ta/id/271411#p3) minētajiem bezdarbniekiem darba alga sasniegtu vismaz valstī noteiktās minimālās mēneša darba algas apmēru par pilnu darba laiku;

17.3.3.2. valsts sociālās apdrošināšanas obligātās iemaksas par pasākumā iesaistītajiem šo noteikumu [3.1. un 3.2. apakšpunktā](https://m.likumi.lv/ta/id/271411#p3) minētajiem bezdarbniekiem (izņemot šo noteikumu 17.3.1.3. apakšpunktā minētās iemaksas);”.

10. Papildināt 17.3.4. apakšpunktu aiz skaitļa “15.1.” ar skaitļiem “15.2.12., 15.2.2, 15.2.3 ”.

11. Papildināt 17.3.5.1 apakšpunktu aiz skaitļa “15.1.4.” ar vārdu un skaitli “un 15.2.12.”.

12. Papildināt noteikumus ar 17.3.5.2, 17.3.5.3, 17.3.5.4, 17.3.5.5 , 17.3.5.6 un 17.3.5.7 apakšpunktu šādā redakcijā:

“17.3.5.2 darba meklēšanas motivācijas programmas izmaksas, tai skaitā sociālā mentora pakalpojumu izmaksas, kā arī citu pakalpojumu izmaksas, ko sniedz speciālisti, kuru atbalsts nepieciešams bezdarbniekiem ar invaliditāti šo noteikumu 15.2.12. apakšpunktā minētās atbalstāmās darbības īstenošanai;

17.3.5.3 transporta, ēdināšanas un uzturēšanās dienesta viesnīcā izdevumi šo noteikumu šo noteikumu 3.2.1. apakšpunktā minētajiem bezdarbniekiem ar invaliditāti un prognozējamu invaliditāti šo noteikumu 15.2.13. apakšpunktā minētās atbalstāmās darbības īstenošanas laikā, piemērojot vienas vienības izmaksu metodi;

17.3.5.4 pacienta iemaksa un izmitināšanas un ēdināšanas izdevumi, šo noteikumu 3.3. un 3.4. apakšpunktā minētajiem bezdarbniekiem, saņemot ārstniecības pakalpojumus atbilstoši normatīvajiem aktiem, kas regulē veselības aprūpes organizēšanu un finansēšanu, šo noteikumu 15.2.21. apakšpunktā minētās atbalstāmās darbības īstenošanai;

17.3.5.5 pacienta nodeva par narkologa atzinuma saņemšanu šo noteikumu 3.4. apakšpunktā minētajiem bezdarbniekiem šo noteikumu 15.2.23. apakšpunktā minētās atbalstāmās darbības īstenošanai;

17.3.5.6 izdevumi šo noteikumu 3.3. un 3.4. apakšpunktā minēto bezdarbnieku nokļūšanai līdz narkologa atzinuma saņemšanas vietai un atpakaļ, kā arī līdz ārstniecības iestādei un atpakaļ šo noteikumu 15.2.2 apakšpunktā minēto atbalstāmo darbību īstenošanai;

17.3.5.7 izdevumi individuālo psihologa konsultāciju telpu īrei un nomai, metodisko materiālu sagatavošanai, biroja un kancelejas preču iegādei šo noteikumu 15.2.11. apakšpunktā minētās atbalstāmās darbības īstenošanai;”.

13. Izteikt 17.3.6. apakšpunktu šādā redakcijā:

“17.3.6. iekšzemes komandējumu (darba braucienu) izmaksas šo noteikumu 17.1.1. apakšpunktā minētajam personālam šo noteikumu 15.1., 15.2.1, 15.2.2, 15.2.3, 15.3. un 15.5. apakšpunktā minēto atbalstāmo darbību īstenošanai atbilstoši normatīvajiem aktiem, kas nosaka kārtību, kādā atlīdzināmi ar komandējumiem saistītie izdevumi;”.

14. Papildināt 17.1 6. apakšpunkta pirmo teikumu aiz vārda „saņēmēja” ar vārdiem „un sadarbības partnera”.

15. Izteikt 18.punktu šādā redakcijā:

„18. Šo noteikumu 16.2. apakšpunktā minētās netiešās attiecināmās izmaksas finansējuma saņēmējs un sadarbības partneris plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 17.1. apakšpunktā minētajām tiešajām personāla izmaksām (proporcionāli no šo noteikumu 17.1.1. un 17.1.2. apakšpunktā minētajām tiešajām personāla izmaksām).”

16. Papildināt noteikumus ar 21.3. apakšpunktu šādā redakcijā:

“21.3. šo noteikumu 15.2.1 un 15.2.2 apakšpunktā minētās atbalstāmās darbības un šo noteikumu 17.3.5.2 , 17.3.5.3,17.3.5.4 , 17.3.5.5 , 17.3.5.6 apakšpunktā minētās izmaksas – atbilstoši attiecīgā atbalsta pasākuma (ilgstošo bezdarbnieku aktivizācijas pasākumi) īstenošanas nosacījumiem.”

17. Izteikt 22. punktu šādā redakcijā:

“22. Šo noteikumu 15.1. un 15.2. apakšpunktā minētajā atbalstāmajā darbībā iesaista tos šo noteikumu [3.1. un 3.2. apakšpunktā](https://m.likumi.lv/ta/id/271411#p3) minētos bezdarbniekus, kuri nav iesaistīti apmācībā pie darba devēja atbilstoši normatīvajiem aktiem, kas nosaka kārtību, kādā īstenojama bezdarbnieku un darba meklētāju apmācība, un kuri nav iesaistīti aktīvajos nodarbinātības pasākumos ar darba līgumu slēgšanu, izņemot gadījumus, ko nosaka normatīvie akti par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem. Šo noteikumu 15.2.12. apakšpunktā minētajā darbībā iesaista tos šo noteikumu 3.1. apakšpunktā minētos bezdarbniekus, kuri vienlaikus nesaņem konsultācijas un motivācijas paaugstināšanas pakalpojumus darbības programmas „Izaugsme un nodarbinātība” 9.1.4. specifiskā atbalsta mērķa „Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma „Dažādības veicināšana (diskriminācijas novēršana)” ietvaros.”

18. Papildināt noteikumus ar 27.1 punktu šādā redakcijā:

“27.1 Īstenojot projektu, sadarbības partneris:

27.11. šo noteikumu 15.2.13. apakšpunktā minēto atbalstāmo darbību īsteno un šo noteikumu 17.3.5.3 apakšpunktā minētās izmaksas plāno atbilstoši normatīvajos aktos par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem noteiktajiem ilgstošo bezdarbnieku aktivizācijas pasākumu īstenošanas nosacījumiem un saskaņā ar kārtību, kādā persona saņem valsts finansētus profesionālās rehabilitācijas pakalpojumus un profesionālās piemērotības noteikšanas pakalpojumus, ciktāl šie noteikumi nenosaka citādi;

27.12. piesaistot šo noteikumu 17.1. 2. apakšpunktā minēto personālu, nodibina civildienesta vai darba tiesiskās attiecības un, paredzot tam atlīdzības izmaksas, nodrošina, ka personāls tiek nodarbināts normālu vai nepilnu darba laiku (tai skaitā atlīdzībai var piemērot daļlaika attiecināmības principu). Ja personāla atlīdzībai piemēro daļlaika attiecināmības principu, veic personāla darba laika uzskaiti par nostrādāto laiku un veiktajām funkcijām.”

19. Papildināt 28.12. apakšpunktu aiz skaitļa „15.1.” ar skaitļiem „15.2.12., 15.2.2 , 15.2.3”.

20. Aizstāt 33.2 un 34.4 punkta ievaddaļā skaitli un vārdu „3. punktā ” ar skaitļiem un vārdiem „[3.1. un 3.2. apakšpunktā](https://m.likumi.lv/ta/id/271411#p3)”.

21. Papildināt noteikumus ar 35.1  punktu šādā redakcijā:

„35.1  Valsts atbalsta piešķiršanas brīdi nosaka atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem.”

22. Papildināt noteikumus ar 40. punktu šādā redakcijā:

„40. Finansējuma saņēmējs un sadarbības partneris pirms šo noteikumu 15.2.13. apakšpunktā minētās atbalstāmās darbības uzsākšanas vienojas par grozījumiem sadarbības līgumā, kas noslēgts atbilstoši normatīvajam aktam, kas nosaka darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma „Ilgstošo bezdarbnieku aktivizācijas pasākumi” īstenošanas noteikumus.”

Ministru prezidents A.K.Kariņš

Labklājības ministre R.Petraviča

I.Krīgere, 67021561

Inga.Krigere@lm.gov.lv